Studiu. Jumătate dintre europeni ar vrea să își poată îmbunătăți aspectul prin realitatea augmentată.
Jumătate dintre europeni ar vrea să fie liberi să își poată îmbunătăți aspectul prin realitatea augmentată. 12% dintre europeni s-ar opune să lucreze cu o persoană augmentată. Studiul a fost făcut pe 6.500 de adulţi din şapte țări din Europa.
Ce-ai spune dacă ți-ai putea îmbunătăți aspectul prin realitatea augmentată? Să știi că jumătate dintre europeni ar vrea să fie liberi să facă asta, arată un sondaj făcut de firma Kaspersky.12% dintre europeni s-ar opune să lucreze cu o persoană augmentată. Asta pentru că se tem că ar putea avea un avantaj asupra lor, la locul de muncă. Aproape doi din cinci adulţi europeni, adică aproape 39%, se tem că augmentarea umană poate crea inechități sociale.Majoritatea participanților la sondaj au spus că ar accepta ca un membru al familiei să folosească tehnologia augmentată pentru probleme de sănătate. 38% ar accepta un braț bionic, iar 37% – un picior.Britanicii par să fie cei mai confortabili cu această posibilitate. În medie, cam trei din zece europeni, adică aproape 30%, ar oferi sprijin unui membru al familiei care a decis să folosească tehnologia de augmentare umană.Studiul a fost făcut pe 6.500 de adulţi din şapte țări din Europa. Per total, aproape jumătate (49%) dintre europeni sunt fie "entuziasmaţi", fie "optimişti" cu privire la o societate viitoare care ar include atât persoane augmentate, cât şi non-augmentate.